เฟ้นผู้ว่าฯ ธปท.
เวลาผ่านไปเร็วราวติดปีก เพราะเดือน ก.ย. 2558 นี้ ประสาร ไตรรัตน์วรกุล จะครบวาระการเป็นผู้ว่าการธนาคารแห่งประเทศไทย (ธปท.) และต้องสรรหาผู้ว่าฯ ใหม่ เนื่องจากประสารอายุ 62 ปี ไม่สามารถต่ออายุได้
18 มี.ค. 2558

เวลาผ่านไปเร็วราวติดปีก เพราะเดือน ก.ย. 2558 นี้ ประสาร ไตรรัตน์วรกุล จะครบวาระการเป็นผู้ว่าการธนาคารแห่งประเทศไทย (ธปท.) และต้องสรรหาผู้ว่าฯ ใหม่ เนื่องจากประสารอายุ 62 ปี ไม่สามารถต่ออายุได้
เมื่อเดือน ก.พ.ที่ผ่านมา ธปท.จึงทำหนังสือถึงกระทรวงการคลังให้ตั้งคณะกรรมการสรรหาผู้ว่าฯ ธปท.คนใหม่ เพื่อให้ได้ชื่อผู้ได้รับการคัดสรรถึงมือ รมว.คลัง ภายใน 90 วันก่อนที่ผู้ว่าฯ คนปัจจุบันจะหมดวาระ ตามที่กฎหมายกำหนดไว้
เท่ากับว่าคณะกรรมการต้องคัดสรรผู้ว่าฯ ธปท.คนใหม่ให้เสร็จภายในเดือน มิ.ย.นี้ 
โดยแคนดิเดตที่มีการหยิบยกมาพูดกันเวลานี้มี 2 ชื่อ รายหนึ่งเป็นลูกหม้อ ธปท.ที่มีประสบการณ์เข้มข้นและอาวุโสได้ที่ ส่วนอีกรายเป็นคนนอกเป็นเทคโนแครตที่มีฝีมือ
แว่วว่างานนี้กระทรวงการคลังและรัฐบาลกำลังรักพี่เสียดายน้อง และหาทางจัดวางกำลังเพื่อปูรากฐานให้ ธปท.ในอนาคต ได้คนดี มีฝีมือมาทำงาน 
และนำองค์กรแห่งนี้ให้เป็นเสาหลักเศรษฐกิจประเทศได้อย่างต่อเนื่องต่อไป